Oibalos (kráľ Sparty)

Oibalos () bol v gréckej mytológii kráľ Sparty. 

Oibalos patrí medzi dávnych mýtických kráľov mykénskeho obdobia Sparty, z čias keď územie Lakónie ešte obývali grécke kmene Achájcov. Vo svojich didaktických básňach ho v súvislosti s jeho synom Tyndareom spomínal už v ôsmom storočí pred Kr. Hesiodos.Hesiodos, Básne a fragmenty  Pôvodne bol Oibalos synom spartského kráľa Kynorta, ale po messénskych vojnách, aby si Sparťania nároky na Messéniu podložili aj mytologicky, začlenili do genealógie spartských kráľov aj messénskeho Periéra. Periéres, ktorý bol pôvodne synom messénskeho kráľa Aiola a jeho manželky Enarety, sa tak stal podľa jednej verzie otcom Oibala.Apollodóros z Atén, Kronika, 3,10,4. Inokedy ho antickí autori zase pokladali za prvého manžela Oibalovej manželky Gorgofony.Pausanias, Periégésis tés Hellados, 3,1,4. Tak či onak vznikli tým komplikácie a antickí autori sa preto vo svojich textoch v súvislosti s rodokmeňom Oibala nezhodujú.

Podľa Pausania bol Oibalos synom Kynorta a s manželkou Gorgofonou, dcérou Persea, mali synov Tyndarea a Hippokoóna.Apollodoros zase uvádza, že Oibalos bol synom Periéra a so svojou manželkou najádou Bateiou mali synov Tyndarea, Hippokoóna a Ikaria. 

Dnešný Tarent v Kalábrii pôvodne Oibalia bolo malé opevnené mestečko osídlené spartskými osadníkmi v zámorí.Pausanias, Periégésis tés Hellados, 10,10,6. Kráľove meno si mestečko dlho udržalo vo svojom názve.Vergílius, Georgica, 4,116.

 Referencie 

 Literatúra 


 Pozri aj 
 Zoznam kráľov Sparty

Kategória:Postavy gréckej mytológie
Kategória:Sparta